लंदन में इंक्रेडिबल इंडिया स्टार ऑफ मिलेनियम अवार्ड से सम्मानित हुए मनोज तिवारी
लंदन। मॉरिशस और दुबई के बाद लंदन के इंडिडो 2 में आयोजित हुई भोजपुरी के अंतरराष्ट्रीय फिल्म अवार्ड समारोह (आइबीफा) भोजपुरी सितारों का जलवा दिखा।यशी फिल्मस् और ढिशुम टीवी चैनेल द्वारा आयोजित आईबीफा भोजपुरी फिल्म अवार्ड समारोह में भोजपुरी सितारों ने लंदन में जलवा बिखेरा।इस समारोह की शान रहे भोजपुरी के मेगास्टार और दिल्ली के भाजपा प्रदेश अध्यक्ष व सांसद मनोज तिवारी। मनोज तिवारी को इंक्रेडिबल इंडिया स्टार ऑफ मिलेनियम अवार्ड से सम्मानित किया गया। इसके साथ ही रवि किशन को आईबीफा क्रीटिक्स अवार्ड से सम्मानित किया गया। पवन सिंह को बेस्ट एक्टर तथा मधु शर्मा को बेस्ट एक्ट्रेस का अवार्ड ,बेस्ट फिल्म का अवार्ड आशिक आवारा को मिला।
इस तीसरे अंतर्राष्ट्रीय भोजपुरी फिल्म अवार्ड समारोह में भोजपुरी फिल्म स्टार्स के अलावा सीबीआई के पूर्व निदेशक रंजीत सिंहा बिहारी बाबू शत्रुघ्न सिन्हा और लंदन के भारतीय उच्चायुक्त यश सिन्हा कार्यक्रम में मौजूद रहे।मुंबई भाजपा के महामंत्री अमरजीत मिश्रा भी कार्यक्रम में विशेष अतिथि के रूप में मौजूद थे। इसके साथ ही आईबीफा 2018 मलेशिया में आयोजित करने की घोषणा की गयी।
लंदन में पहली बार इंटरनेशनल भोजपुरी फिल्म अवार्ड समारोह (आईबीएफए) अपने आप में ऐतिहासिक और धमाकेदार रहा। बिहारी बाबू शत्रुघ्न सिन्हा ने अपने सम्बोधन में भोजपुरी समाज के लिए महत्वपूर्ण संदेश में 'भोजपुरी को आठवीं अनुसूची में शामिल करने की मांग की और आशा व्यक्त की कि सरकार जल्द ही भोजपुरी को आठवीं अनुसूचि में शामिल कर देगी।
अवार्ड समारोह में हिन्दी और भोजपुरी सिनेमा के कलाकारों में रवि किशन,शत्रुध्न सिन्हा, गोविन्दा, मनोज तिवारी, रविकिशन, दिनेश लाल यादव निरहुआ, मालिनी अवस्थी, पवन सिंह, समीर अफताब और नायिकाओं में मधु शर्मा, दिव्या देशाई, पाखी हेगड़े, आम्रपाली दुबे, संभावना सेठ, अक्षरा सिंह, शिविका दीवान, अंजना सिंह और आइटम क्वीन सीमा सिंह आदि ने अपने नाच-गाने और अभिनय से यूके वासियों का दिल जीत लिया।
- Published in Recent
bho_Deva bho_Deva bho_Deva hin_Deva bho_Deva eng_Latn